Priekšlikums Padomes lēmums par Eiropas Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku /* COM/2006/0127 galīgā redakcija - AVC 2006/0041 */





[pic] | EIROPAS KOPIENU KOMISIJA | Briselē, 20.03.2006 COM(2006) 127 galīgā redakcija 2006/0041 (AVC) Priekšlikums PADOMES LĒMUMS par Eiropas Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku (iesniegusi Komisija) PASKAIDROJUMA RAKSTS 1. VISPĀRĪGI Ar Padomes 1997. gada 27. novembra Lēmumu 97/836/EK Eiropas Kopiena kļuva par Apvienoto Nāciju Organizācijas Eiropas Ekonomikas komisijas (ANO/EEK) Pārskatītā 1958. gada nolīguma līgumslēdzēju pusi. Šis Lēmums stājās spēkā 1998. gada 24. martā. Minēta lēmuma 4. pantā cita starpā noteikts, ka Kopiena var izteikt savu atbalstu ANO/EEK noteikumu projektu, kas iesniegts attiecīgajām ANO/EEK struktūrām balsošanai, ja attiecīgo projektu ir apstiprinājusi Padome, ņemot vērā Eiropas Parlamenta pozitīvu atzinumu. Pasaules foruma par ANO/EEK transportlīdzekļu noteikumu saskaņošanu nākamās sanāksmes darba kārtībā būs iekļauts arī balsojums par (jauno) noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku. Noteikumu projekta galvenais mērķis ir izveidot saskaņotas tehniskās prasības, lai tādējādi izvairītos no tehnisku šķēršļu rašanās tirdzniecībā ar mehāniskiem transportlīdzekļiem starp līgumslēdzējām pusēm, vienlaikus vadītājam nodrošinot augstu drošības līmeni. Konkrēti noteikumu projekts veicinās to, lai caur vējstiklu un citu stiklojumu nodrošinātu atbilstošu redzamības lauku. Tādēļ Komisija uzskata, ka EK būtu vēlams balsojumā atbalstīt šo (jauno) noteikumu projektu. Bez tam ir paredzēts, ka šo noteikumu projektu jāiekļauj mehānisko transportlīdzekļu tipa apstiprinājuma sistēmā, jo Padomes Direktīvas 77/649/EK, kurā jaunākie grozījumi izdarīti ar Komisijas Direktīvu 90/630/EK, darbības joma ir līdzīga šo noteikumu projekta darbības jomai. EK nostāja balsojumā pamatosies uz dokumentiem, kas pieejami ANO/EEK oficiālajās valodās (franču un angļu). Tā kā EK ir kļuvusi par ANO/EEK 1958. gada nolīguma pusi, tad ir jāievēro minētajā nolīgumā paredzētās procedūras. Saskaņā ar Lēmuma 97/836/EK 4. panta 5. punktu noteikumus pirms to stāšanās spēkā visās Kopienu oficiālajās valodās publicēs Eiropas Savienības Oficiālajā Vēstnesī . 2. LĒMUMA PRIEKŠLIKUMA SATURS Priekšlikuma mērķis ir dot iespēju Komisijas pārstāvim Kopienas vārdā balsot par noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku nākamajā ANO/EEK Pasaules foruma par transportlīdzekļu saskaņošanu sanāksmē. 2006/0041 (AVC) Priekšlikums PADOMES LĒMUMAM par Eiropas Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku (Teksts ar EEA nozīmi) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām[1], un jo īpaši tā 4. panta 2. punkta otro ievilkumu, ņemot vērā Komisijas priekšlikumu[2], ņemot vērā Eiropas Parlamenta piekrišanu[3], tā kā: (1) Apvienoto Nāciju Organizācijas Eiropas Ekonomikas komisijas noteikumu projekts par mehānisko transportlīdzekļu apstiprināšanu attiecībā uz to vadītāja priekšējo redzamības lauku[4] paredz novērst tehniskos šķēršļus attiecībā uz minētajiem komponentiem transportlīdzekļu tirdzniecībā starp līgumslēdzējām pusēm, vienlaicīgi garantējot augstu drošības līmeni. (2) Ir lietderīgi noteikt Kopienas nostāju attiecībā uz minēto noteikumu projektu un tādējādi nodrošināt, ka Kopiena, ko pārstāv Komisija, balsojumā var atbalstīt šo projektu. (3) Noteikumu projekts jāiekļauj Kopienas mehānisko transportlīdzekļu tipa apstiprinājuma sistēmā, jo Padomes Direktīvas 77/649/EK, kurā jaunākie grozījumi izdarīti ar Komisijas Direktīvu 90/630/EK, darbības joma ir līdzīga šo noteikumu projekta darbības jomai. IR NOLĒMUSI ŠĀDI. 1. pants Ar šo apstiprina Apvienoto Nāciju Organizācijas Eiropas Ekonomikas komisijas (ANO/EEK) noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku atbilstoši dokumentam TRANS/WP.29/2005/82. 2. pants Kopiena, ko pārstāv Komisija, balso par labu 1. pantā minētajam ANO/EEK noteikumu projektam balsojumā, kas notiks nākamajā Pasaules foruma par transportlīdzekļu noteikumu saskaņošanas ANO/EEK administratīvās komitejas sanāksmē. 3. pants ANO/EEK noteikumu projekts par mehānisko transportlīdzekļu apstiprināšanu attiecībā uz to vadītāja priekšējo redzamības lauku ir jāiekļauj Kopienas mehānisko transportlīdzekļu tipa apstiprinājuma sistēmā. Briselē, Padomes vārdā — priekšsēdētājs [1] OV L 346, 17.12.1997., 78.lpp. [2] OV C …, ………., …. lpp. [3] OV C ., . . ., lpp. [4] ANO/EEK dokuments TRANS/WP.29/2005/82